Monaĥejoj en Moldavio

eta|300px|**Monaĥejoj en Moldavio**  *ruĝaj:* monda heredaĵo de Unesko  *nigraj:* aliaj gravaj preĝejoj
La **Monaĥejoj en Moldavio** estas aro da ruman-ortodoksaj monaĥejoj en suda Bukovino en Rumanujo. Ok el ili apartenas al la monda heredaĵo de Unesko

## Historio 
En la 15-a kaj 16-a jarcentoj la tiamaj princoj de Moldavio, Stefano la Granda kaj aparte Petru Rareș igis konstrui monaĥejojn ĉirkaŭ la ĉefurbo Suceava. Laŭ legendoj Stefano la Granda promesis starigi por ĉiu batalvenko preĝejon aŭ monaĥejon. Liaj venkoj super Hungarujo, Polujo kaj Otomana Imperio kaŭzis la fondon de entute 40 preĝejoj resp. monaĥejoj kaj la plej vastan etendiĝon de la princlando Moldavio en la nuna Rumanujo, Moldava Respubliko kaj Ukrainujo.

Parto de la monaĥejoj distingiĝas per detalaj murpentraĵoj sur la eksteraj muroj. Tiuj ĉelis peri al la popolo, tiam nek skribo- nek legopova, scenojn kaj alegoriojn bibliajn. Kaj arĥitekturo de la monaĥopreĝejoj, ofte ĉirkaŭataj de kvadrataj protektomuroj, kaj ankaŭ la freskopentraĵoj mem ekkonigas fortajn bizancajn influojn (ikonpentrado). La konstrustilo parte estas treege stampita de gotika arĥitekturo.

La plej belaj ekzemploj de ĉi tiuj eksteraj pentraĵoj troviĝas en Sucevița, Moldovița, Arbore kaj Voroneț. Kiel perlo de la moldaviaj monahejoj tamen validas la pli modesta monaĥejo Putna, konstruita inter 1466 kaj 1469 en karpata valo kaj maŭzoleo por Stefano la Granda ekde 1504.

Al la monda heredaĵo de Unesko apartenas jenaj ok preĝejoj kaj monaĥejoj:
* Arbore: Preĝejo *Tăierea Capului Sfântului Ioan Botezătorul* („Senkapigo de Sankta Johano la Baptisto“) de la iama monahejo
* Humor: Preĝejo *Adormirea Maicii Domnului și Sfântul Gheorghe* („Ĉielenpreno de Maria kaj Sankta Georgo“) de la monaĥejo
* Moldovița: Preĝejo *Buna Vestire* („Anunciacio“) de la monaĥejo
* Pătrăuți: Preĝejo *Înălțarea Sfântei Cruci* („Laŭdego de la Sankta Kruco“)
* Probota: Preĝejo *Sfântul Nicolae* („Sankta Nikolao“) de la monaĥejo
* Suceava: Preĝejo *Sfântul Gheorghe* („Sankta Georgo“) de la monaĥejo *Sfântul Ioan cel Nou* ("Sankta Johano Nova")
* Sucevița: Preĝejo *Invierea Domnului* („Resurekto de l' Sinjoro“) de la monaĥejo Sucevița
* Voroneț: Preĝejo *Sfântul Gheorghe* („Sankta Georgo“) de la monaĥejo Voroneț

## Bildaro 
### Monaĥejo Putna 

dosiero:Putna biserica veche1.jpg|La malnova preĝejo de monaĥejo Putna (konstruita en 1346)
dosiero:Putna biserica veche2.jpg|La malnova preĝejo de monaĥejo Putna, flanka vidaĵo
dosiero:Manastirea putna1.jpg|Monaĥejo Putna, superrigardo
dosiero:Manastirea putna2.jpg|Monaĥopreĝejo Putna, fronta vidaĵo
dosiero:Manastirea putna3.jpg|Monaĥopreĝejo Putna, malantaŭa vidaĵo
dosiero:Manastirea putna4.jpg|Monaĥopreĝejo Putna, ikonmuro
dosiero:Manastirea putna5.jpg|La monahaj loĝejoj en la ena korto

### Monaĥejo Voroneț 

dosiero:Bucium-Voroneţ.JPG|Fresko
dosiero:Voronet last judgment.jpg|Fresko
dosiero:Voronet1 secureroot.jpg|Fresko
dosiero:Voronet2 secureroot.jpg|Fresko

### Monaĥejo Moldovița 

dosiero:Moldovita monastery1.jpg|Monaĥopreĝejo Moldoviţa
dosiero:Moldovita monastery5.jpg|Monaĥejo Moldoviţa (portalo)
dosiero:Moldovita side.jpg|Monaĥopreĝejo Moldoviţa

### Monaĥejo Sucevița 

dosiero:Sucevita-Totale.JPG|Vidaĵo de la monaĥeja ensemblo Suceviţa
dosiero:Biserica Sucevita 1.jpg|La preĝejo en Suceviţa
dosiero:SZUCSKEP 02.JPG|Fresko "Ĉiela ŝtuparo de Johano Klimakso" en Suceviţa

## Eksteraj ligiloj 
* http://whc.unesco.org/en/list/598
* http://www.cimec.ro/Monumente/unesco/UNESCOen/indexMold.htm

Kategorio:Ortodoksaj monaĥejoj en Rumanio
Kategorio:Mondaj heredaĵoj de UNESKO
Kategorio:Historiaj monumentoj en Rumanujo